CELEX: 62016TN0446
Language: hr
Date: 2016-08-10 00:00:00
Title: Predmet T-446/16 P: Žalba koju je 10. kolovoza 2016. podnio CC protiv presude Službeničkog suda od 21. srpnja 2016. u predmetu F-9/12 RENV, CC protiv Parlamenta

10.10.2016   
            
            
               HR
            
            
               Službeni list Europske unije
            
            
               C 371/22
            
         Žalba koju je 10. kolovoza 2016. podnio CC protiv presude Službeničkog suda od 21. srpnja 2016. u predmetu F-9/12 RENV, CC protiv Parlamenta
   (Predmet T-446/16 P)
   (2016/C 371/24)
   Jezik postupka: francuski
   
      Stranke
   
   
      Žalitelj: CC (Bridel, Luksemburg) (zastupnik: G. Maximini, odvjetnik)
   
      Druga stranka u postupku: Europski parlament
   
      Žalbeni zahtjev
   
   Žalitelj od Općeg suda zahtijeva da:
   
               —
            
            
               proglasi dopuštenost i utemeljenost žalbe;
            
         
               —
            
            
               stoga ukine presudu Službeničkog suda od 21. srpnja 2016. u predmetu F-9/12 RENV (CC/Europski parlament), osim točke 3. izreke koja se odnosi na troškove;
            
         
               —
            
            
               stoga utvrdi izvanugovornu odgovornost Europskog parlamenta za pogreške učinjene prilikom upravljanja popisom prikladnih kandidata na kojem se nalazi žalitelj i obvezu naknade štete koja iz toga proizlazi;
            
         
               —
            
            
               stoga donese odluku u skladu sa zahtjevom žalitelja koji je iznio u svojoj prvostupanjskoj tužbi,
            
         
               —
            
            
               posljedično utvrdi da se:
               
                           —
                        
                        
                           presuda Službeničkog suda od 21. srpnja 2016. u predmetu F-9/12 RENV (CC/Europski parlament) ukida osim točke 3. izreke koja se odnosi na troškove.
                        
                     
                           —
                        
                        
                           Europskom parlamentu nalaže da žalitelju plati iznos od 749 449,30 eura radi naknade materijalne štete, procijenjenu za razdoblje između prosinca 2003. i prosinca 2011., uvećano za mirovinske osiguranje, a za razdoblje nakon toga pa sve do zakonom propisane dobi za umirovljenje, plaćanje mjesečnih neto iznosa koji odgovaraju plaćama utvrđenima za dužnosnike u razredu AD počevši od razreda AD 9. stupnja 2., druge godine, vodeći računa o uobičajenoj karijeri dužnosnika istog razreda, upotpunjeno odgovarajućim doprinosima njegovom mirovinskom fondu kao i doprinosima fondu za slučaj bolesti, što sve mora biti uvećano za zatezne kamate po stopi Europske središnje banke uvećanoj za 2 poena.
                        
                     
                           —
                        
                        
                           usto Europskom parlamentu nalaže da tužitelju plati iznos od 70 000 eura radi naknade nematerijalne štete.
                        
                     
                           —
                        
                        
                           Europski parlament snosi vlastite troškove i sve troškove koje je u ovom postupku imao žalitelj.
                        
                     
         
      Žalbeni razlozi i glavni argumenti
   
   U prilog svojoj žalbi žalitelj ističe šest žalbenih razloga.
   
               1.
            
            
               Prvi žalbeni razlog, koji se temelji na pogreški koja se tiče prava i koja se odnosi na iznimku nedopuštenosti podnošenja novih dokaza;
               
                           —
                        
                        
                           iskrivljenje činjenica, nepostojanje obrazloženja, povreda zahtjeva za nepristranost i prava na pošteno suđenje (članak 47. drugi stavak Povelje Europske unije o temeljnim pravima), povreda načela nemo potest venire contra factum proprium i iskrivljenje činjenica u vezi s takozvanim nepravodobnim podnošenjem novih dokaza;
                        
                     
                           —
                        
                        
                           propuštanje priznavanja povrede dužnosti transparentnosti i lojalne suradnje Parlamenta s Općim sudom;
                        
                     
                           —
                        
                        
                           očita pogreška u ocjeni u vezi s promjenom numeriranja popisa prikladnih kandidata EUR/A/151/98 u EUR/A/151.
                        
                     
         
               2.
            
            
               Drugi žalbeni razlog, koji se temelji na pogreški koja se tiče prava u vezi s nepostojanjem pravne kvalifikacije i obrazloženja odluke glavnog tajnika od 19. svibnja 2005. i na povredi poništavajuće presude Općeg suda Europske unije;
               
                           —
                        
                        
                           nepostojanje pravne kvalifikacije odluke glavnog tajnika od 19. svibnja 2005.;
                        
                     
                           —
                        
                        
                           povreda poništavajuće presude T-457/13 P.
                        
                     
         
               3.
            
            
               Treći žalbeni razlog, koji se temelji na iskrivljenju činjenica u vezi s dopisima EPSO-a.
            
         
               4.
            
            
               Četvrti žalbeni razlog, koji se temelji na iskrivljenju Parlamentovog dopisa od 15. listopada 2007. Parlamenta u vezi s navodom da je tužitelj bio obaviješten o uništavanju njegovog spisa vezano za natječaj.
            
         
               5.
            
            
               Peti žalbeni razlog, koji se temelji na pogreški koja se tiče prava u vezi s pravnom kvalifikacijom odluke predsjednika Europskog parlamenta od 25. veljače 2003.
            
         
               6.
            
            
               Šesti žalbeni razlog, koji se temelji na povredi poništavajuće presude u pogledu izračuna štete.